બનાવની વિગતો એવી છે કે કલોલ નજીક આવેલા છત્રાલના અશોકભાઇ પટેલ ગત ૨૫મી જુને રવિવારે સાંજે ૭-૩૦ વાગ્યે જીઆઇડીસી પાસેથી પસાર થઇ રહ્યા હતાં ત્યારે અગાઉની અદાવત રાખી કેટલાક શખ્સોએ તેમને આંતર્યા હતાં અને તેમની ઉપર તિક્ષ્ણ હથિયારના ઘા ઝીંકી મોતને ઘાટ ઉતારી દેવાયા હતાં. બનાવની વાત વાયુવેગે ફેલાતાની સાથે છત્રાલ સહિત કલોલ શહેરમાં કોમી તંગદિલી વણસે તેવો માહોલ સર્જાયો હતો. બીજા દિવસે સોમવારે સવારે કલોલ સિવિલ હોસ્પિટલમાં મૃતકની પીએમ વિધિ થઇ રહી હતી ત્યારે સેંકડો લોકોના ટોળા ઉમટી પડાય હતાં. ત્યારે મામલો તંગ બને તેવો માહોલ સર્જાયે હતો.